เราเรียกน้ำยาแอร์อีกชื่อหนึ่งว่า \\"สารทำความเย็น\\" (Refrigerants) เป็นสารของเหลวที่ทำให้เกิดความเย็น ทำหน้าที่รับ ดูดซับ และนำพาความร้อนเพื่อให้เกิดการขยายตัว หรือมีการเปลี่ยนสถานะจากของเหลวเป็นไอหรือแก๊ส ซึ่งจะสามารถคืนตัวเป็นของเหลวได้อีกครั้ง น้ำยาแอร์มีหลายประเภทและมีคุณสมบัติแตกต่างกันออกไป อีกทั้งยังมีราคาแตกต่างกันอีกด้วย จำเป็นต้องเติม \\"น้ำยาแอร์\\" ทุกครั้งไหม เนื่องจากน้ำยาแอร์เป็นสิ่งสำคัญที่ทำให้แอร์ หรือเครื่องปรับอากาศมีความเย็นออกมา และเนื่องจากระบบน้ำยาของแอร์บ้านคือระบบกึ่งปิดกึ่งเปิด ดังนั้นจึงืให้ระบบน้ำยามีโอกาสรั่วได้ หรือซึมออกไปได้ แต่นั่นไม่ได้หมายความว่าแอร์ทุกเครื่องจะรั่ว หรือซึมเหมือนกันหมด ดังนั้นหากเรียกช่างมาล้างแอร์แล้วไม่จำเป็นต้องเติมน้ำยาแอร์ทุกครั้ง อย่างไรก็ตามนอกจากการล้างแอร์แล้ว การที่แอร์ไม่เย็นยังอาจเกิดจากปัญหาอื่น ที่ไม่ใช่น้ำยาแอร์หมด ดังนั้นหากแอร์ไม่เย็นลองเช็กที่จุดอื่นๆ ก่อนเช่นการตั้งรีโมทถูกต้องหรือเปล่า หรือเพราะแอร์สกปรกซึ่งทำให้แอร์ไม่เย็นได้ ต้องเติมน้ำยาแอร์บ่อยแค่ไหน โดยปกติแล้วเมื่อซื้อแอร์มาและติดตั้ง สารทำความเย็นดังกล่าวจะอยู่ในระบบทำคงามเย็นและไม่หมดลงอย่างรวดเร็ว เพราะสารเหล่านี้ทำงานแบบถูกนำกลับมาใช้ใหม่อย่างต่อเนื่องภายในระบบของเครื่องปรับอากาศ เว้นเสียแต่ว่ามีการรั่วไหล หรือเกิดปัญหาในระบบหมุนเวียน โดยปกติน้ำยาแอร์จะมีอายุการใช้งานนานหลายปี หรือแอร์บางเครื่องไม่จำเป็นต้องเติมสารทำความเย็นเลยด้วยซ้ำ